CELEX: 32005R1413
Language: sk
Date: 2005-08-26 00:00:00
Title: Nariadenie Komisie (ES) č. 1413/2005 z 26. augusta 2005 o vydávaní dovozných licencií pre niektoré konzervované huby dovezené v rámci autonómnej colnej kvóty otvorenej nariadením (ES) č. 1319/2005

27.8.2005   
            
            
               SK
            
            
               Úradný vestník Európskej únie
            
            
               L 222/21
            
         
      NARIADENIE KOMISIE (ES) č. 1413/2005
   z 26. augusta 2005
   o vydávaní dovozných licencií pre niektoré konzervované huby dovezené v rámci autonómnej colnej kvóty otvorenej nariadením (ES) č. 1319/2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Komisie (ES) č. 1319/2005 z 11. augusta 2005 o otvorení a metóde správy autonómnej colnej kvóty pre konzervované huby (1), najmä na jeho článok 6 ods. 3,
   keďže:
   Žiadosti o licencie, ktoré predložili noví dovozcovia príslušným orgánom členských štátov v zmysle článku 4 ods. 1 nariadenia (ES) č. 1319/2005, presahujú disponibilné množstvá. Je preto potrebné určiť, do akej miery sa môžu licencie vydávať,
   PRIJALA TOTO NARIADENIE:
   Článok 1
   1.   Dovozné licencie, o ktoré požiadali tradiční dovozcovia v zmysle článku 4 ods. 1 nariadenia (ES) č. 1319/2005, a ktoré postúpili členské štáty Komisii 24. augusta 2005, sa vydávajú do výšky 10,728 % z požadovaného množstva.
   2.   Dovozné licencie, o ktoré požiadali noví dovozcovia v zmysle článku 4 ods. 1 nariadenia (ES) č. 1319/2005, a ktoré postúpili členské štáty Komisii 24. augusta 2005, sa vydávajú do výšky 11,695 % z požadovaného množstva.
   Článok 2
   Toto nariadenie nadobúda účinnosť 27. augusta 2005.
   Uplatňuje sa do 31. decembra 2005.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 26. augusta 2005
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 210, 12.8.2005, s. 13.